
ANUNŢURI 


* Târnosirea Bisericuţei în date: 


10 ierarhi şi aproape tot atâţia diaconi; zeci 
de preoţi; familia ctitorului Constantin Beu; 
oficialități; nepoata părintelui Ilarion Felea; 
peste 1000 de credincioşi; 2 zile de continuă 
închinare în Sf. Altar. Vom reveni... 


+ Obştea se întăreşte! Luna aceasta, la înce- 
put, s-a născut David-Marian, al doilea 
copil al Lorenei-Daniela, iar duminică va 
primi botezul prunca Iunia-Ştefana, prima 
născută a familiei Dănuţ şi Bianca Deme. 
Dumnezeu să le îndrepte mereu paşii pe că- 
rarea Împărăției! 


* Începând cu 1 octombrie, cu binecuvântare 
arhierească, părintele Casian și preotea- 
sa Ioana se vor muta cu lucrarea şi slujirea 
de la Juliţa într-un loc în care sunt de mult 
timp aşteptaţi: la mănăstirea Tămand. 
Maicile de acolo au cerut lui Dumnezeu de o 
vreme preot care să statornicească Sf. Litur- 
ghie deasă în mănăstire. Să-i pomenim în 


rugăciuni! 


Dl. Constantin Beu, 
vrednicul nostru ctitor 


LIBRĂRIA LOGOS 
ne recomandă 


Sfântul Simeon de Daibabe 


Dumnezeu Se descoperă celui cu inima curată 


Cu trupul să lucrăm, iar cu sufletul să ne rugăm. Omul nostru din afară să-şi împlineas- 


+ Săptămâna care se încheie a fost plină de culoarea şi mireasma po- 
veştilor. Sora noastră, Giorgiana actriţa, principalul organizator al 
Festivalului Internaţional de Arta Povestirii ,,Magia Cu- 
vântului”, a adunat pentru această a X-a ediţie, povestitori din mai 
multe ţări. Copiii Școlii Sf. Nicolae şi ai Grădiniţei Efremia au fost 
părtaşi prin costumele de poveste la o frumoasă paradă prin centrul 


oraşului. 
+ Săptămâna trecută s-au împlinit doi ani de când ne-am despărțit 


trupeşte de fratele Petru Hotăran. Ne stăruie în minte zâmbetul 
său smerit şi râvna credinţei. Dumnezeu să-l odihnească în pace! 


ŞTIRI 


* Corul de copii „Irmisa” din localitatea georgiană Ude, locul de naştere al 
Sfântului Antim Ivireanul, va susţine un concert la Râmnicu-Vâlcea pe 27 
septembrie, ziua prăznuirii Sfântului. Corul a fost înfiinţat în anul 2012 pe lângă 
mănăstirea ortodoxă din satul Ude şi este format din copii şi adolescenţi cu vâr- 
ste cuprinse între 10-18 ani, fiind condus de o maică. Repertoriul lor cuprinde 
piese din folclorul georgian şi cântări liturgice. (sursa: basilica.ro) 


Sfantul Simeon de Daibahe 

că lucrarea din afară, iar cel lăuntric să se afierosească în întregime lui Dumnezeu la y 


slujire şi nicicând să nu se lipsească de această lucrare lăuntrică a rugăciunii minţii. 
După cum ne-a rânduit şi Dumnezeul-om lisus, spunând în Evanghelie: Tu însă, când 
te rogi, intră în cămara ta şi, închizând uşa, roagă-te Tatălui tău, Care este în ascuns 
(Matei 6, 6). Cămara sufletului este trupul, uşile sunt cele cinci simţuri trupeşti. Sufle- 
tul intră în cămara sa, atunci când mintea nu rătăceşte încoace şi încolo după fapte şi 


lucruri lumeşti”. 


Aşteptăm întrebările, sugestiile şi eventualele colaborări pe adresa revista.maximina (O gmail.com sau la tel. 
0734.194.372. Mulţumim tuturor pentru rugăciuni şi ajutor financiar. 

Maxima 


Foaie ortodoxă pentru sufleţ 


Această mărturie a fost dată, la 
îndemnul părintelui Serafim de la 
Căşiel. Maicile noastre de la Bujoa- 
ra au cunoscut-o pe protagonista 
întâmplărilor şi au primit de la 
dânsa înregistrările în care sunt 
consemnate toate. Nu fără ezitări 
la început, iar mai apoi sub rezerva 
de a nu se afla numele şi locurile în 
care s-a întâmplat, această doam- 
nă a fost de acord să-i publicăm 
mărturia. Întrucât este vorba de 
fapte şi cuvinte petrecute cu 37 de 
ani în urmă şi pentru că relatarea 
lor este o minune, nu am fost sur- 
prinşi de ezitările pe care mărturi- 
sitoarea le-a avut pe parcursul în- 
registrării. 


Era în 1985. Eram la liceu într-un 
oraş mai depărtat de localitatea 
mea şi mă întorceam acasă împreu- 


sf. Cuv. DOSITEIA de la Kitaev (t 25 septembrie 1776) 


25 septembrie 2022 


Mărturii 


intâlnirea mea cu 
Părintele Arsenie Boca 


nă cu doi colegi de liceu, cu o maşi- 
nă de ocazie. 


Pe drum, şoferul a oprit într-o staţie 
de autobuz dintr-un alt orăşel. 
Oprise brusc, pentru că în faţa ma- 
şinii apăruse un preot. Nu ştiam 
dacă este preot sau călugăr (Notă: 
aceasta este singura mărturie des- 
pre Părintele Arsenie din acea peri- 
oadă, îmbrăcat în reverendă. Ştim 
că fusese oprit să o poarte încă din 
1958.) Doar straiele arătau că este 
ori una, ori cealaltă. 


S-a urcat în maşină în spatele şofe- 
rului. Eu eram în faţă, iar ceilalţi 
doi băieţi în spatele meu. Şoferul l-a 
întrebat pe Părintele unde slujeşte. 
Din câte îmi amintesc, a răspuns: 


- Sunt preot, dar mi s-a luat drep- 
tul de a face slujbe. 


hoeopu ah 


De neam nobil din Rusia, Dositeia a îmbrăcat de tânără haina monahală, însă 
ascunzându-și firea femeiască, pentru o mai aspră nevoinţă. După o vreme ajuns 
la Lavra Peşterilor, unde a rămas până la adormirea sa, petrecând ca pustnic. 
Însuşi Sf. Serafim de Sarov, pe când era un tânăr mirean, a primit binecuvânta- 
rea sa şi învăţătura de a lucra neîncetat Rugăciunea inimii. Sf. Dositeia a fost 
contemporană cu Sf. Paisie de la Neamţ, care ştia de viaţa sa plină de sfinţenie, 
şi care i-a proorocit sfârşitul prin unul din ucenicii ei: „Transmite-i evlaviosului 
tău stareţ să nu uite pe smerenia noastră.” 

Eu, la momentul acela nu aveam nici 
18 ani şi nu ştiam foarte multe des- 
pre preoţie. 


Părintele a continuat apoi: 


- N-aţi auzit de mine, dar veţi auzi 
de mine şi veţi veni la mormântul 
meu. 


Cred că a zis „mormânt”, nu mai ştiu 
exact. Oricum, în momentele acelea 
eram destul de șocați de felul în care 
s-a impus şi a urcat în maşină. Şofe- 
rul nu avea de gând să mai oprească 
sau să mai ia pe cineva la ocazie, din 
moment ce eram noi, trei elevi, şi 
şoferul în maşină. El avea un drum 
de făcut spre Ardeal. L-a întrebat 
unde merge, iar Părintele a zis că se 
duce la Prislop. Şoferul i-a zis atunci: 


- Dar eu nu merg până acolo, ci pâ- 
nă la Sibiu (nu mai ştiu exact). Pă- 
rintele i-a răspuns: 


- Nu-i nimic. Merg până unde se 
poate, mă lăsaţi şi iau altă maşină. 


Părintele ne-a mai spus că el nu mai 
are dreptul de a sluji, iar că unii din 
colegii dânsului în aceeaşi situaţie, 
dacă sunt invitaţi acasă la cineva, 
într-un cadru restrâns, se duc şi mai 
slujesc, însă dânsul face ascultare. 
Expresia aceasta „ascultare” cred că 
mi-a rămas atunci în minte, deşi nu 
am fost conştientă de ea. 


Spre sfârşitul drumului, Părintele ne 
-a zis că o să uităm tot ce ne-a spus 
până vom ajunge acasă. Într-adevăr, 
am uitat aproape tot după ce am 
ajuns acasă. Şi ne mai spusese că o 
să ne amintim pe rând, mai întâi 
unul din băieţi, apoi celălalt, iar eu 
îmi voi aminti după ce am să fac o 
pomenire pentru o rudă de-a mea, 
pe care n-am cunoscut-o niciodată. 


În 2018, după ce am divorţat, m-am 
gândit la bunica din partea tatălui 
meu, pe care n-am cunoscut-o nicio- 
dată şi nu ştiam dacă cineva i-a făcut 
pomenirile. Și am zis să fac eu, chiar 
dacă sunt făcute. Timp de un an de 
zile am dat duhovnicului meu să facă 
aceste pomeniri, iar după ce am fă- 
cut ultima slujbă, după un an, am 
început să-mi amintesc, aşa cum a 
zis Părintele. 


Atunci, în maşină, Părintele ne-a 
mai spus că nu îl cunoaştem. Ne-a 
zis, cred, că ne spune numele lui, dar 
nu o să-l ţinem minte. Mai repede 
îmi veți reține numele de familie. 
Spunea că într-o altă limbă înseam- 
nă gură sau voce. Dacă îmi amintesc 
bine, a zis „Boca”. 


Eram atât de şocaţi, încât eu, cel pu- 
ţin nu am realizat bine ce ne spune. 
Mai ales că toate pe care ni le spunea 
veneau spre noi, parcă ne bombarda. 


Revin un pic la momentul când Pă- 
rintele Arsenie s-a urcat în mașină. 
Eram pe diagonală, el fiind în spatele 
şoferului, iar eu în dreapta lui. M-am 
uitat la el cu coada ochiului, l-am 
văzut că e îmbrăcat ca un călugăr şi 
mi-am zis în minte: Lite ce frumos 
e! Apoi mi-am lăsat capul în jos şi m- 
am gândit: Doamne, iartă-mă! Uite 
ce gândesc eu de un preot! Imi dă- 
deam seama că este mai în vârstă, 
era puţin grizonat, cu barba lungă. 
În momentul în care mi-am lăsat 
privirea în jos şi am gândit acestea, l- 
am văzut cu coada ochiului că a zâm- 
bit. Sunt convinsă că a ştiut ce am 
gândit atunci. 


Iar el a zis: 
- Lasă că o să-ți aduci aminte. 


Însă nu şi-a amintit tot. Încă se așa- 
ză lucrurile şi la el. Sau poate că nu 
vrea să vorbească... M-am întrebat 
de ce am fost noi trei. Poate ca să 
confirmăm unul celuilalt sau toţi trei 
tuturor că ce a spus Părintele atunci 
s-a materializat. 


Mie mi-a spus că o să mă căsătoresc 
şi că vreo şapte ani o să fie bine, o să 
realizăm în scurt timp ce alţii nu au 
realizat în 25 ani. Apoi vor veni alți 
şapte ani în care eu voi încerca să-mi 
salvez căsnicia, nu-mi amintesc 
exact cum a formulat. Mi-a dat de 
înţeles că va fi cu altcineva. Eu 
atunci eram sigură că dacă se va în- 
tâmpla aşa ceva, eu voi încheia soco- 


Părintele Arsenie vorbind mulțimilor la Sâmbăta, în anii '40 


Apoi ne-a spus nouă, elevilor, câte 
ceva ce se vor întâmpla în viaţa 
noastră. Mie mi-a spus destul de 
multe şi majoritatea lucruri nu prea 
plăcute. Cred că mi-a zis că am să 
mă căsătoresc şi am să divorțez. Nu 
mai ştiu exact. 


Unul dintre colegii mei, primul care 
şi-a amintit, mi-a zis atunci: 


- Ştii că noi am fost cu Părintele Ar- 
senie în maşină, odată când am ve- 
nit cu ocazie? 


Iar eu i-am zis atunci: 


- Eu cu ocazie? N-am fost niciodată 
cu ocazie! 


- Ba da. Eu, tu şi celălalt coleg. (l-a 
spus pe nume.) S-a urcat un popă cu 
noi. Era Părintele Arsenie Boca. 


Eu nici nu auzisem atunci de Părin- 
tele şi i-am spus: 


- Da, probabil aşa o fi, dar eu nu-mi 
aduc aminte. 


telile imediat cu soţul meu. Și i-am 
zis Părintelui: 


- Eu, şapte ani? Niciodată! 


Şi într-adevăr, după alţi şapte ani de 
căsătorie am hotărât să divorţez. De 
ce am stat încă şapte ani? Am încer- 
cat să salvez ce se mai putea. Aşa a 
trebuit să fie. Acum înţeleg lucrul 
acesta! Am acumulat înţelepciune. 
Dar după acei ani obosisem şi am zis 
că ce vrea Dumnezeu va fi. Şi am 
mers mai departe. 


Ce mi-a mai zis Părintele atunci? Că 
voi avea o mare dezamăgire de la 
două persoane care poartă prenume- 
le tatălui lor. Şi aşa a fost, cu soţul 
meu şi cu femeia cu care m-a înşelat. 
Părintele mi-a mai spus că o să re- 
simt puternic expresia „cei de aproa- 
pe ai mei departe au stat” şi că tatăl 
şi mama mea vor fi Dumnezeu şi 
Maica Domnului. În anul acela am 
simţit din plin lucrul acesta. 


Iar acum am ajuns să nu am încrede- 

„Te voi lăuda, că sunt o 


făptură aşa de minunată.” 


Știința conțirmă: 


NU există 
organe inutile 


Acest concept de „organe inutile” 
este unul din pilonii pe care s-a 
sprijinit şi încă se sprijină evoluţio- 
nismul şi faţă de care noi, oamenii 
care credem în crearea lumii de 
către Dumnezeu, ar trebui să reacţi- 
onăm prompt. 


Evoluţioniştii văd corpul omenesc 
ca pe un muzeu în care pot identifi- 
ca, spun ei, urmele evoluţiei de la 
maimuţă (sau chiar de la peşte) la 
om şi organele care au rămas inuti- 
le în cursul acestui proces. Ei pri- 
vesc aceste părţi ca pe niște 
„vestigii” care cândva au fost utile 
în corpul animalelor din care omul 
a evoluat, dar care la om sunt fără 
rost. Le numesc organe afuncţiona- 
le şi se întreabă de ce ar exista as- 
tfel de organe fără funcţii în trupul 
omului. Iar singurul lor răspuns 
este că într-o etapă anterioară, ace- 
le organe au folosit unui alt tip de 
fiinţe, din care omul a evoluat, şi 
care au devenit ulterior nenecesare. 


Darwin a fost un adevărat apologet 
al acestei teorii. El a concluzionat 
că aceste organe au devenit 
„inutile” prin avansarea pe treptele 
evoluţiei sau şi-au micşorat dimen- 
siunile, întrucât nu mai erau nece- 
sare în noile etape biologice. Evolu- 
ţioniştii au ajuns să „descopere” 150 
de astfel de organe sau celule din 
corpul uman pe care le consideră 
„inutile”, rămăşiţe ale procesului 
evoluţionismului. Aceasta a înceti- 
nit o vreme cercetarea, întrucât ni- 
meni nu a mai fost interesat să se 
ocupe de ceva inutil. 


Din fericire, pe măsură ce ştiinţa a 
avansat, au fost minţi luminate care 
nu s-au mulţumit să închidă aceste 
organe în cutia ce poartă eticheta 
„vestigii”, ci le-au cercetat în pro- 
funzime şi astfel s-a descoperit că 
fiecare în parte are funcţii specifice. 


Cel mai cunoscut organ care a fost 
pe nedrept catalogat ca „inutil” este 
apendicele. Deşi ştiinţa a schimbat 
ceea ce ştim despre apendice, din 
păcate încă în multe şcoli de medi- 
cină ori la orele de biologie de la 
şcoală se învaţă că este fără funcţie. 
În aceeaşi situaţie se găsesc amig- 
dalele, splina, coccisul (osul pe care 
stăm), părţi din componenţa ure- 
chii. 


Aşadar, apendicele a fost contestat 
ca având vreun rost, începând cu 
Darwin şi terminând cu cei mai 
importanţi şi înfocaţi susţinători 
actuali ai evoluţionismului (iar unii 
dintre ei conduc asociaţii de cerce- 
tare de top din lume). Ei arată inu- 
tilitatea apendicelui prin faptul că 
este îndepărtat când se îmbolnăveş- 
te, iar organismul funcţionează la 
fel de bine şi în lipsa lui. Aceşti evo- 
luţionişti au întrebat cu emfază de 
ce un Dumnezeu iubitor ar pune în 
trupul omului un organ care nu are 
altă funcţie decât de a provoca o 
boală de foarte multe ori mortală. 


Ei au presupus că apendicele este 
un vestigiu al cecumului altor ființe 
(locul unde se adună hrana digera- 
tă, care apoi este descompusă de 
bacterii şi din care corpul îşi ia nu- 
trienţii). Cercetările din ultimele 


decenii au infirmat teoria lor. Sigur, 
apendicele nu este un organ vital, 
dar este unul cu funcţie regulatorie, 
aşezat de Dumnezeu într-un loc 
strategic, la întâlnirea dintre intes- 
tinul subţire şi cel gros. S-a desco- 
perit că el conţine mostre ale bacte- 
riilor bune, de care avem nevoie în 
corpul nostru, şi că el răspunde de 
controlul bacteriilor din intestin, 
transmițând informaţii sistemului 
imunitar cu privire la felul şi numă- 
rul acestor bacterii. 


De asemenea, apendicele este un 
adevărat depozit al bacteriilor bu- 
ne, de care avem nevoie în orga- 
nism. De acolo îşi ia organismul 
bacteriile bune, când intestinul nu 
le mai are (de exemplu prin distru- 
gerea lor de către antibiotice). 


Ca atare, nimic nu a fost făcut la 
întâmplare, toate au fost realizate 
după un proiect extrem de inteli- 
gent, ceea ce exclude clar evoluţio- 
nismul. Să nu ne sfiim, ci să mărtu- 
risim că evoluţionștii au greşit şi că 
nimic nu e fără rost din ceea ce a 
făcut Dumnezeu, căci „a privit 
Dumnezeu toate câte a făcut şi iată 
erau bune foarte.” 


Dr. Randy Guliuzza 
Institutul pentru Cercetarea 
Creaţiei - Texas 

Un preot din București a fost la 
mănăstirea de la Aiud, situată lângă 
Râpa Robilor, locul unde au fost 
îngropaţi toţi martirii neamului nos- 
tru, care au adormit în această puş- 
cărie comunistă. El a cerut părticele 
din sfintele moaşte şi a primit o 
coastă, o vertebră şi o claviculă. In 
cele din urmă, ajungând la Bucu- 
reşti, un alt preot a cerut şi el o parte 
din sfintele moaşte şi părintele a dat 
clavicula, păstrând pentru biserica 
sa — biserică de la o unitate militară 
— vertebra şi o coastă. 


Într-o zi era de rând să se slujească 
Paraclisul Maicii Domnului. Şi, du- 
cându-se la biserică, în loc să o vadă 
deschisă şi candelele aprinse, preo- 
tul a văzut că totul era închis, la fel 
şi uşa biroului său din unitatea mili- 
tară. A bătut la uşa biroului şi para- 
cliserul s-a trezit din somn: 


- Ce-i, părinte? 


- N-ai pregătit cele pentru slujbă? 
Ce-i cu tine? De ce dormi? Ţi sLla 
întâmplat ceva? 


O minune a 
sfinților 


de la Aiud 


- Nu, părinte, nu mi s-a întâmplat 
nimic. 

- Du-te la biserică şi pregăteşte toa- 
te pentru slujbă! 


Paracliserul s-a dus la biserică, dar 
acolo a adormit iar. Aşa I-a aflat pă- 
rintele şi l-a trezit: 


- CeLli, omule, cu tine? De ce dormi, 
ți s-a întâmplat ceva? 


- Nu, părinte, dar trebuie să vă 
spun ceva. Cât am adormit în birou 
şi apoi aici, în biserică, am avut un 
vis care a început în birou şi a con- 
tinuat în biserică. Mi-au apărut în 
vis doi tineri, îmbrăcaţi în haine 
strălucitoare, albe, şi mi-au spus 
aşa: „Să nu ne faceţi raclă de 
aur, ci să ne faceţi raclă de ar- 
gint.” 


Paracliserul nu ştia de cele două 
părți de sfinte moaşte şi nici că pen- 
tru ele voia comandantul unităţii 
militare să facă o raclă de aur. 


- Și au zis mucenicii: „Să ne faceţi 
raclă de argint, pentru că îna- 


inte cei care se despărţeau de 
Dumnezeu făceau idoli de aur. 
Dar nouă să ne faceți raclă de 
argint.” 


Iar sfinţii i-au arătat paracliserului 
în vis racla, dimensiunile, cât de ma- 
re să fie, lungimea, lăţimea, ce icoa- 
ne să aibă pe margine, unde să fie 
pusă şi vertebra şi coasta, şi bucata 
de catifea roşie care să fie pusă înă- 
untru. Şi pă-rintele l-a întrebat: 


- Eşti sigur? 
Paracliserul a zis: 


- Eu asta am visat, asta vă spun şi o 
să vă rog să mă lăsaţi pe mine, din 
banii mei, să mă ocup să se facă 
această raclă. 


Şi au găsit un meşter căruia i-au 
spus tot, dimensiunea, lungimea, 
lăţimea, ce icoane să facă pe mar- 
gine. Şi s-a făcut această raclă spre 
slava lui Dumnezeu şi cinstirea aces- 
tor noi sfinţi ai închisorilor. 


Părintele ADRIAN FĂGEȚEANU 


(î 27 septembrie 2011) 


„Dumnezeu nu face nicio deosebire între monahi şi mireni, şi, în calenda- 
nți mireni decât călugări, mult mai mulți. 


rul nostru, sunt mai mulți 


Foto: familie din Basarabia 

re decât în Dumnezeu şi Maica 
Domnului, în Sf. Nicolae şi în Părin- 
tele Arsenie Boca. Nu vreau să fac 
altceva decât voia lui Dumnezeu. 
Îmi doresc să fac tot ce este bun, 
spre slava lui Dumnezeu şi spre folo- 
sul neamului meu, care are o esenţă 
foarte bună, dar ne pierdem în lu- 
cruri de nimic. Văd asta la mine, că 
am momente în care mă pierd în 
lucruri de nimic. Ar trebui să privim 
mai sus decât ce se vede sub nasul 
nostru. 


Îmi mai amintesc că mie şi unuia 
dintre colegi ne-a spus că nu vom 
avea copii. Şi aşa a fost. Băiatului 
care stătea chiar lângă el i-a spus că 
se va căsători şi va avea un copil, dar 
ceva îi va umbri bucuria. 


Nu ştiu ce, pentru că în acel moment 
erau atâtea lucruri grele spuse, încât 
am vrut să schimb subiectul, să înce- 
pem noi să glumim, pentru că era 
mult prea apăsătoare situaţia. 


Aşa că i-am spus celui de-al treilea 
în glumă: 


- Ia, uite, eşti cel mai tare! Eşti sin- 
gurul care o să fi cât de cât mai bi- 
ne. 

Și am început toţi trei să râdem. 


Părintele Arsenie ne-a zis atunci: 


- Nu vreţi să mă mai ascultați, dar 
un singur lucru vă mai spun: la tine 


Metocul de la Sinaia, construit şi înfrumusețat după planurile Părintelui 


am să vin în somn, mi-a spus mie. 


Eu ani de zile am dormit fără să vi- 
sez ceva şi mă trezeam odihnită. In- 
să au fost câteva dăţi în care am sim- 
ţit la trezire că treceam prin ceva 
greu şi cineva mă ţinea, mă ajuta. 
Nici eu nu-mi dădeam bine seama. 


Prin 1994-1995 am fost la Sinaia la 
mănăstire şi acolo am întâlnit-o pe 
sora Ioana, care locuia cu măicuţele 
de la metocul unde stătea Părintele 
Arsenie. De la ea am cumpărat ulti- 
mul exemplar al acelei ediţii. Apoi, 


mai târziu, am făcut-o cadou unui 
preot. Şi îmi amintesc că Părintele 
Arsenie mi-a spus acest lucru, că voi 
cumpăra cartea sfinţiei sale şi o voi 
dărui cuiva. 


Sunt atât de multe lucruri care îmi 
vin în minte de atunci... şi care s-au 
întâmplat mai apoi. Mi s-a părut că 
mi-a spus lucruri minore, dar eu le- 
am văzut întâmplându-se. Mi le-a 
spus ca să mă întăresc în credinţă. 


CA ZAVĂ 


AN 


Ş 


[AZAZĂ 
AZAZĂ 


NICOLAE PURCĂREA (sculptor) 


(î 25 septembrie 2015 
20 de ani de închisoare, trecut prin iadul Piteştiului) 


„Un lucru pe care nu l-am inţeles nici acum a fost cum am 
rezistat noi 20 de ani fără să scadă intensitatea opunerii! 
Să lupţi cu sistemul în permanenţă, pentru că trebuia să 

In momentul rugăciunii, în mo- 
mentul când te aşezi la rugăciune, 
diavolii te atacă şi, după primele cu- 
vinte, după primele scurte rugăciuni 
pe care le faci, el, diavolul, îţi pu- 
ne în minte tot felul de gânduri. 
Gânduri lumeşti. Tot felul de gânduri 
neimportante. Până şi curiozitatea de 
a şti cât e ceasul lucrează în mintea 
ta. Până şi curiozitatea de a şti dacă 
afară e soare sau nor. Toate acestea 
lucrează ca nişte acţiuni nevinovate, 
dar ele strică glasul rugăciunii 
din inima noastră. 


Părintele Porfirie spune că aceste 
gânduri care ne vin nouă în minte în 
timp ce ne rugăm sunt ca nişte avioa- 
ne. Le auzi departe, foarte încet, ca 
pe un zgomot, aşa, fără insistenţă 
puternică, şi creşte, şi creşte, şi 
creşte, şi când ajung deasupra capu- 
lui tău, te copleşesc cu zgomotul lor, 
şi apoi trec mai departe. Dar dacă 
intri în conversaţie cu asemenea gân- 
duri, ele fac din inima ta aeroport. 
Mă întreabă unii credincioşi cum să 
facă să lupte împotriva gândurilor 
omeneşti care vin în minte când se 
roagă. Primul lucru este să nu le 
dai atenţie. Adică să le laşi să trea- 
că peste capul tău. Al doilea lucru 
este să chemi ajutorul lui Dum- 
nezeu şi al îngerului păzitor. Şi 
al treilea lucru este să nu deschizi 
inima ta pentru o conversaţie 
cu gândurile rele. Pentru că de- 
monul este mai puternic decât noi. 


În primul rând, trebuie să ne rugăm 
cu pietate şi cu umilinţă. Citind rugă- 
ciunile de spovedanie scrise de Sfân- 
tul Ioan Gură de Aur, de Sfântul Si- 
meon Noul Teolog, de alţi Sfinţi ai 
Bisericii noastre, extraordinari, pe 
care ne-am învăţat să ni-i facem mo- 
dele, vedem că înşişi acei părinţi îm- 
bunătăţiţi mărturisesc ispitele pe 
care le-au suferit, gânduri necuvioa- 


Arta Rugăaciunii 
adevărate(2) 


Pr 


se, răutăţi, explicaţii raţionale date 
rugăciunii. Iată ce spune Sfântul Si- 
mion Metafrastul: „Căci ce rău n-am 
săvârşit? Ce păcat n-am făcut?”. 
Când citesc rugăciunile dinaintea 
spovedaniei şi Impărtăşaniei, mă 
gândesc câte răutăţi nu am făcut în 
viaţa mea. Dacă un sfânt precum cei 
care au scris aceste rugăciuni, Sfân- 
tul Ioan Gură de Aur, Sfântul Simion 
Metafrastul, a fost ispitit, cum să nu 
fiu eu ispitit? Dacă un sfânt spune că 
a rostit vorbe deşarte şi a săvârșit 
beţie, lăcomia pântecelui, pizmă, 
iubire de avuţie, cum să fie oare gân- 
durile mele? Insă tot Sfântul Simion 
Metafrastul mai zice: „Știi mulţimea 
răutăților mele. Dară şi credința 
mea o ştii”. lar aceasta este o mare 
consolare. Pentru că Dumnezeu nu 
ia în seamă numai rugăciunea 
mea efectivă, ci și strădania 
mea. 


Diavolul turbează atunci când cineva 
se roagă. Aşa se explică de ce suntem 
aşa de atacați atunci când ne rugăm. 
Este o armată de demoni care ne 
aduc toate gândurile acestea josnice. 
Ele nu sunt răutăţi mari, dar este de 
ajuns că aceste gânduri omeneşti 
se interpun și ne despart de 
Dumnezeu. Gândurile te împresoa- 
ră, amintirile îţi răpesc liniştea, lu- 
cruri fără importanţă îţi vin în minte. 


Îndată ce ţi-ai pregătit inima și ţi-ai 
curăţit mintea de grijile zilei, pe care 
oricum nu le poţi birui de tot, ve- 
ghează şi vezi din care parte vine dia- 
volul. În clipa aceea, îngerul de rugă- 
ciune care te veghează vine de-a 
dreapta ta, iar diavolul de rugăciune 
care te veghează, de-a stânga ta. Dia- 
volul de rugăciune încearcă să te ia 
de la rugăciune, să rupă relaţia ta cu 
Dumnezeu, iar îngerul îţi pune în 
inimă gânduri curate, îţi sprijină 
mintea, raţiunea bună, ca să te opui 


+ Gheorghe Calciu 


tuturor influențelor rele şi ca să faci 
o rugăciune cu adevărat bună. 


Părintele Roman Braga spune că, 
atunci când te aşezi la rugăciune, 
trebuie să goleşti mintea ta de 
orice imagini şi nici în timpul ru- 
găciunii să nu îţi închipui nimic, 
pentru că Dumnezeu va pune în min- 
tea ta golită de imagini Duhul Său cel 
Sfânt şi te va umple de prezenţa Sa. 


Mărturisesc că şi eu am încercat să 
fac aşa, adică să-mi golesc mintea de 
tot ceea ce constituie lumea aceasta 
şi relaţia mea cu lumea aceasta mate- 
rială, dar n-am reuşit întotdeauna. 
Sunt clipe în care reuşesc. Sunt clipe 
în care mă înalţ deasupra acestor 
imagini, dar această ridicare durează 
puţin, din cauza neputinței mele. 


De aceea, eu cred că, fiind carne şi 
suflet, fiind trup şi minte, avem ne- 
voie de nişte trepte. Avem nevoie 
să ne agăţăm partea raţională 
din noi, partea imaginativă din 
noi, de ceea ce vedem în faţă, şi în 
special de icoană. Icoana este cea 
care face prima treaptă în ridicarea 
noastră în domeniul spiritului. Este 
bine ca, dacă ai în faţa ta o icoană, să 
-ți fixezi atenţia ta asupra icoanei. Să 
faci din Sfântul pe care îl reprezintă 
o legătură între tine şi Dumnezeu. 
După aceea poţi să îţi închipui viaţa 
Sfântului, să vezi minunile pe care le 
-a făcut, să vezi ajutorul pe care ţi l-a 
dat în alte împrejurări, să vezi pre- 
zenţa lui în icoană, sau în moaşte, 
sau în sufletul tău. In felul acesta 
depăşeșşti şi al doilea stadiu. Al trei- 
lea stadiu este acela în care în mintea 
ta imaginile acestea nu mai lucrează, 
ci totul vine de la Dumnezeu, prin 
umplerea spaţiului duhovnicesc cu 
prezenţa lui Dumnezeu în sufletul 
tău. (va urma) 

Poezie 


Labuntur anni 


(ANL 


Aşa trec în fuga lor, Radule, Radule, anii, 
ca ieri culegeam tot văzduhul pe spade fierbinţi 
şi iată-ne azi, potoliți întru răni şi strădanii, 


uncheşi înţelepţi, pe obraji cu surâsuri cuminţi. 


Ca ieri, muşcam lacomi din lume ca dintr-o gutuie, 
ca ieri, ascundeam curcubeie sub şepci de şcolari; 
iar azi măsurăm tot egal şi ce e şi ce nu e, 


căci zborul şi praful le-am pus pe acelaşi cântar. 


De mult am închis şi suspinul şi lacrima-n ladă, 
de mult, nu mai frângem genunchi pe câte s-au dus, 
iar dacă-n ferestre mai vin umbre vechi să ne vadă, 


ne află zâmbind, împăcaţi în solemnul apus. 


Azi nu ne mândrim cu victorii cândva adunate, 
ci doar cu durerea în care am fiert şi-am şezut. 
Şi dacă azi, inima noastră se-mpacă-ntru toate, 


e numai că ştim, că vieții i-am dat tot ce a vrut. 


Nimic n-am oprit pentru noi din prea dulcea risipă: 


ne-am dat, cum din prag dam colindelor mere şi 
nuci. 


Plutind străvezii şi albaştri ca fumul de pipă 


ne înălțăm potoliți, peste noi cei de atunci. 


trec) 


Radu Gyr 


Iar azi, de-nţelegem ce ieri n-am putut înţelege, 
iertând tot ce ieri n-a ştiut să ne ierte pe noi, 
adânc mulțumim şi cununii de roze pribege 


şi cheagului negru de sânge, rămas printre foi. 


Ah, cât e de bine să uiţi şi răni vechi şi strădanii, 
unchieşi înţelepţi, altădată atât de fierbinți, 
aşa trec în fuga lor, Radule, Radule, anii 


şi-i bine să strângem pe buze surâsuri cuminţi. 


